CELEX: 32019D0572
Language: el
Date: 2019-04-08 00:00:00
Title: Απόφαση (ΕΕ) 2019/572 του Συμβουλίου, της 8ης Απριλίου 2019, σχετικά με τη σύναψη, εξ ονόματος της Ευρωπαϊκής Ένωσης, τροποποίησης της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας

11.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/1
               
            
         ΑΠΟΦΑΣΗ (ΕΕ) 2019/572 ΤΟΥ ΣΥΜΒΟΥΛΙΟΥ
         της 8ης Απριλίου 2019
         σχετικά με τη σύναψη, εξ ονόματος της Ευρωπαϊκής Ένωσης, τροποποίησης της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 δεύτερο εδάφιο στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση (ΕΕ) 2018/61 του Συμβουλίου (2), στις 13 Δεκεμβρίου 2017 υπογράφηκε η τροποποίηση 1 της συμφωνίας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας («τροποποίηση 1»), με την επιφύλαξη της σύναψής της σε μεταγενέστερη ημερομηνία.
                  
               
                     (2)
                  
                  
                     Η τροποποίηση 1 επεκτείνει τα πεδία συνεργασίας μεταξύ των συμβαλλομένων μερών στη συμφωνία μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά την κανονιστική ρύθμιση της ασφάλειας της πολιτικής αεροπορίας («η συμφωνία») στα οποία είναι δυνατόν να εφαρμόζεται η αμοιβαία αποδοχή εγκρίσεων και ευρημάτων συμμόρφωσης, ώστε να καταστεί δυνατή η βέλτιστη αξιοποίηση των πόρων και η εξοικονόμηση κόστους και ταυτόχρονα να διατηρηθεί υψηλού βαθμού ασφάλεια στις αεροπορικές μεταφορές.
                  
               
                     (3)
                  
                  
                     Η τροποποίηση 1 θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η τροποποίηση 1 της συμφωνίας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας (3).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 3 της τροποποίησης 1.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 8 Απριλίου 2019.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Έγκριση της 13ης Δεκεμβρίου 2018 (δεν έχει δημοσιευτεί ακόμη στην Επίσημη Εφημερίδα).
         
            (2)  Απόφαση (ΕΕ) 2018/61 του Συμβουλίου, της 21ης Μαρτίου 2017, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή τροποποίησης της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας (ΕΕ L 11 της 16.1.2018, σ. 1).
         
            (3)  Το κείμενο της τροποποίησης 1 δημοσιεύτηκε στην ΕΕ L 11 της 16.1.2018, σ. 3, μαζί με την απόφαση υπογραφής.